open-index/open-wikipedia-markdown huggingface dataset:
Φατμά Σουλτάνα (κόρη του Μουράτ Γ΄)

Η **Φατμά Σουλτάν** (Οθ. Τούρκικα:فاطمہ سلطان‎) (Τούρκικα: *Fatma Sultan*, 1574 - 1620) ήταν κόρη του σουλτάνου Μουράτ Γ΄ της Οθωμανικής Αυτοκρατορίας.

## Βιογραφία
Γεννήθηκε το 1574 στη Μανίσα, και ήταν κόρη του σουλτάνου Μουράτ Γ΄ και της συζύγου του Σαφιγιέ Σουλτάν.

Στις 6 Δεκεμβρίου 1593, η Φατμά, κατόπιν εντολής του Μουράτ, παντρεύτηκε τον Χαλίλ Πασά, Ναύαρχο του Στόλου. Ο γάμος πραγματοποιήθηκε στο Παλιό Παλάτι και γιορτάστηκε σε επταήμερη τελετή. Ο ιστορικός Μουσταφά Σελανίκη περιέγραψε τον ενθουσιασμό των πλήθους που αποδείχτηκαν να παρακολουθούν την περίτεχνη πομπή που μετέφερε τη Φατμά, η οποία ήταν κρυμμένη πίσω από κόκκινο σατέν πέπλο, στο παλάτι του νέου της συζύγου.

Τον Οκτώβριο του 1595 γέννησε έναν γιο, η οποία ενίσχυσε τη αγάπη του νέου Σουλτάνου Μεχμέτ και της Σαφιγιέ Σουλτάν για τον Χαλίλ Πασά. Μετά το θάνατο του Χαλίλ Πασά το 1603, παντρεύτηκε τον Χιζίρ Πασά τον Δεκέμβριο του 1604.

Πέθανε το 1620 στην Κωνσταντινούπολη, και είναι θαμμένη στο μαυσωλείο του πατέρα της, που βρίσκεται στην αυλή της Αγίας Σοφίας, στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* 
* 

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Ίδρυμα Λουί Βουιτόν

Το **Ίδρυμα Λουί Βουιτόν** (Γαλλικά: Fondation d'entreprise Louis-Vuitton) είναι ένα ιδιωτικό μουσείο τέχνης και πολιτιστικό κέντρο του Ομίλου, που άνοιξε στο Παρίσι το 2014. Δημιουργήθηκε με πρωτοβουλία του Μπερνάρ Αρνώ, διευθύνοντα συμβούλου της γαλλικής εταιρείας πολυτελών ειδών Moët Hennessy Louis Vuitton (LVMH). Λειτουργεί ως νομικά ξεχωριστός, μη κερδοσκοπικός οργανισμός  στα πλαίσια της προώθησης της τέχνης και του πολιτισμού της LVMH. 

Το κτήριο σχεδιάστηκε από τον αρχιτέκτονα Φρανκ Γκέρι και βρίσκεται στο πάρκο αναψυχής Ζαρντέν ντ'Ακλιματασιόν στο δάσος της Βουλώνης, στο 16ο διαμέρισμα του Παρισιού. Περισσότερα από 1.400.000 άτομα επισκέφθηκαν το Ίδρυμα Λουί Βουιτόν το 2017. 

## Περιγραφή
[αριστερά|μικρογραφία|250x250εσ|Το Ίδρυμα Λουί Βουιτόν μέσα στο [δάσος της Βουλώνης]]
Το κτήριο άρχισε να κατασκευάζεται το 2006 και ολοκληρώθηκε τον Οκτώβριο του 2014. Ο Καναδός αρχιτέκτονας Φρανκ Γκέρι άντλησε την έμπνευσή του από το Γκραν Παλαί και πέρα από τα εκθέματα είναι και το ίδιο το οικοδόμημα ένα έργο τέχνης.

Το κτήριο διαθέτει 11 γκαλερί (στη μία εκτίθεται η μόνιμη συλλογή έργων τέχνης του Ιδρύματος) διαφορετικών μεγεθών, ένα μεγάλο αμφιθέατρο 350 θέσεων στο ισόγειο, ειδικό εκπαιδευτικό κέντρο, αίθουσες συνεδριάσεων, βιβλιοπωλείο, εστιατόριο και πολυεπίπεδες βεράντες για εκδηλώσεις και καλλιτεχνικές εκδηλώσεις. Η συνολική επιφάνεια είναι 11.779 τετραγωνικά μέτρα και το ύψος του κτηρίου περίπου 40 μέτρα.

Η κατασκευή από γυαλί και ατσάλι που δημιουργήθηκε έχει τη μορφή ιστιοφόρου με πανιά που με τον άνεμο δίνουν την αίσθηση ότι κινείται. Αυτά τα γυάλινα πανιά δημιουργήθηκαν από 12 γυάλινα πάνελ που λειτουργούν σαν καθρέφτες και αλλάζουν χρώμα ανάλογα με την ώρα της ημέρας και τις καιρικές συνθήκες αντικατοπτρίζοντας τα δέντρα και τον κήπο του δάσους της Βουλώνης.

Οι στοές στους επάνω ορόφους φωτίζονται από εσοχές ή μερικώς κρυμμένους φεγγίτες.

Ο πρόεδρος του Ιδρύματος υπέγραψε συμφωνία με την πόλη του Παρισιού χρήσης για μια περίοδο 55 ετών, από τον Ιανουάριο του 2007. Μετά την πάροδο των 55 ετών, το οικόπεδο και όλα τα κτήρια θα γίνουν δημοτική ιδιοκτησία.

## Συλλογές - εκθέσεις
Στο μουσείο στεγάζεται η μόνιμη συλλογή έργων τέχνης του Ιδρύματος που περιλαμβάνει, μεταξύ άλλων, πίνακες του Μονέ και του Πικάσο και επίσης διοργανώνονται περιοδικές εκθέσεις μοντέρνας και σύγχρονης τέχνης του 19ου και του 20ού αιώνα, όπως η έκθεση της συλλογής Στσούκιν το φθινόπωρο του 2016, η έκθεση της συλλογής γαλλικής και ρωσικής μοντέρνας τέχνης των αδελφών Μορόζοφ το φθινόπωρο του 2020, επιστημονικά συμπόσια και άλλες εκδηλώσεις.

## Παραπομπές


## Εξωτερικοί σύνδεσμοι
* Η ιστοσελίδα του Ιδρύματος Λουί Βουιτόν (γαλλικά, αγγλικά)
* Το Ίδρυμα Λουί Βουιτόν (εφημερίδα Καθημερινή)

Κατηγορία:Μουσεία στη Γαλλία
Κατηγορία:Μουσεία στο Παρίσι
Κατηγορία:Κτίρια και κατασκευές στο Παρίσι
Κατηγορία:Πολιτισμός στο Παρίσι
Εμινέ Σουλτάνα (κόρη του Μουσταφά Β΄)

Η **Εμινέ Σουλτάν** (Οθ. Τούρκικα:امینہ سلطان) (Τούρκικα: *Emine Sultan*, 1 Σεπτεμβρίου 1696 - 1739) ήταν κόρη του σουλτάνου Μουσταφά Β΄ της Οθωμανικής Αυτοκρατορίας.

## Βιογραφία
Γεννήθηκε την 1η Σεπτεμβρίου 1696 στο Παλάτι Εντιρνέ, και ήταν κόρη του σουλτάνου Μουσταφά Β΄.

Όταν η Εμινέ ήταν πέντε ετών, ο Μουσταφά την είχε αρραβωνιαστεί με τον Μπεηλέρμπεη (Γενικό Κυβερνήτη) της Δαμασκού, Χασάν Πασά. Ο αρραβώνας τους ακυρώθηκε το 1701 και την ίδια χρονιά αρραβωνιάστηκε με τον Τσορλουλού Αλί Πασά, ξιφομάχο του πατέρα της. Στις 9 Απριλίου 1708, η Εμινέ με εντολή του θείου της Σουλτάνου Αχμέτ Γ΄ παντρεύτηκε τον Αλί, τότε μεγάλο βεζίρη.

Μετά τον θάνατο του Αλί το 1710, η Εμινέ παντρεύτηκε τον Ρετζέπ Πασά, Μπεηλέρμπεη του Εγιαλετιού της Τραπεζούντας το 1712 και μετά τον θάνατό του, τον Ιμπραήμ Πασά το 1724. Μετά τον θάνατο του Ιμπραήμ, παντρεύτηκε τον Αμπντουλάχ Πασά την 1η Ιουνίου 1728, ο οποίος πέθανε το 1736.

Το 1715, η Εμινέ ανέθεσε την κατασκευή ενός σιντριβανιού κοντά στο Τζαμί Τσιβιζάντε στο Τοπ Καπί.

Πέθανε το 1739 στην Κωνσταντινούπολη και είναι θαμμένη στην Πύλη Μεβλεβιχανέ στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* 
* 
* 

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
USALS

**Το Γενικό Αυτόματο Σύστημα Θέσης Δορυφόρων**  (**Universal Satellites Automatic Location System-USALS**), που είναι γνωστό (ανεπίσημα) *και σαν [[DiSEqC]] 1.3*, *Go X* ή *Go to XX,* είναι ένα πρόγραμμα που δημιουργεί αυτόματα έναν κατάλογο με τις διαθέσιμες δορυφορικές θέσεις, σε μια εγκατάσταση μηχανοκίνητων δορυφορικών πιάτων. Για την τοποθέτηση του πιάτου στην θέση του δορυφόρου που θέλουμε να παρακολουθήσουμε, χρησιμοποιείται σε συνδυασμό με το πρωτόκολλο DiSEqC 1.2.  Αναπτύχθηκε από την STAB, μία Ιταλική εταιρεία κατασκευής κινητήρων, η οποία εξακολουθεί να κατασκευάζει την πλειονότητα των κινητήρων  των συμβατών με το  USALS .  

Το λογισμικό του δορυφορικού δέκτη (ή ενός εξωτερικού συστήματος τοποθέτησης του πιάτου) υπολογίζει τη θέση όλων των διαθέσιμων δορυφόρων από μια αρχική θέση που εισάγεται από τον χρήστη και λειτουργεί σαν σημείο αναφοράς. Η θέση αυτή είναι το γεωγραφικό μήκος και πλάτος ενός δορυφόρου σε σχέση με τη Γη. Οι υπολογισμένες θέσεις μπορεί να διαφέρουν ± 0,1 μοίρες. Αυτό ρυθμίζεται αυτόματα και δεν απαιτεί προηγούμενες τεχνικές γνώσεις. 

Σε σύγκριση με το DiSEqC 1.2, δεν είναι απαραίτητη η χειροκίνητη αναζήτηση και αποθήκευση κάθε γνωστής δορυφορικής θέσης. Αρκεί να δείξετε σε μια γνωστή δορυφορική θέση (για παράδειγμα 19.2ºE). Αυτή η θέση θα λειτουργήσει ως το σημείο αναφοράς και το σύστημα USALS θα υπολογίσει στη συνέχεια τη θέση των ορατών δορυφόρων εντός της περιοχής κίνησης. 

Οι κεραίες ευθυγραμμίζονται με τον δορυφόρο που βρίσκεται στη νοτιότερη θέση τους, εάν η εγκατάσταση γίνεται στο  βόρειο ημισφαίριο, ή στη βορειότερη εάν η εγκατάσταση γίνεται στο νότιο ημισφαίριο. 

Επειδή δεν είναι ανοιχτό πρότυπο, για να μπορεί  έναν δέκτης να φέρει το λογότυπο USALS, πρέπει να υποβληθεί σε δοκιμή πιστοποίησης από τα εργαστήρια της STAB. Εάν είναι επιτυχής, ο κατασκευαστής μπορεί να συμπεριλάβει μια καταχώριση ρυθμίσεων USALS στο δικό του μενού, καθώς και να τοποθετήσει το λογότυπο στο μπροστινό μέρος της μονάδας του. Ωστόσο, ένας μεγάλος αριθμός κατασκευαστών τόσο δεκτών όσο και κινητήρων παρέχουν συμβατές λειτουργίες που δεν έχουν λάβει πιστοποίηση, με αποτέλεσμα τη χρήση ανεπίσημων όρων. 

Το USALS είναι, όπως αναφέραμε και παραπάνω, ένα πρόγραμμα και όχι ένα πρωτόκολλο επικοινωνίας. Το USALS υπολογίζει τη γωνιακή θέση του πιάτου, ώστε να στοχεύει τη θέση του επιθυμητού δορυφόρου. Η γωνία υπολογίζεται, με γεωμετρικούς υπολογισμούς,  λαμβάνοντας υπόψη  το Γεωγραφικό Μήκος  και Πλάτος του πιάτου, καθώς επίσης  και τη θέση του δορυφόρου στη γεωστατική τροχιά. Στη συνέχεια η γωνιακή θέση αποστέλλεται στο σύστημα τοποθέτησης της κεραίας ,χρησιμοποιώντας το πρωτόκολλο DiSEqC 1.2.  

## Δείτε επίσης

* Σύστημα παρακολούθησης κεραιών 
* Δορυφορικό πιάτο Αυτόματης παρακολούθηση 
* Εντοπιστής Δορυφόρων 

## Βιβλιογραφικές αναφορές

## Εξωτερικοί σύνδεσμοι

* Επίσημος ιστότοπος STAB Italy  
* Τι είναι το DiSEqC; 
Κατηγορία:Τηλεοπτική τεχνολογία
Αρχιπέλαγος της Ιαπωνίας

[μικρογραφία|257x257εσ|[Τοπογραφικός χάρτης της Ιαπωνίας]]
μικρογραφία|307x307εσ|Δορυφορική εικόνα της Ιαπωνίας
Το **Αρχιπέλαγος της Ιαπωνίας** (ιαπωνικά: 日本列島, Νιχόν Ρεττόου) είναι μια συστάδα 6.852 νησιών, που σχηματίζουν την Ιαπωνία. Η Υπηρεσία Γεωχωρικών Πληροφοριών της Ιαπωνίας ανακοίνωσε ότι ο επίσημος αριθμός των νησιών της Ιαπωνίας είναι 14.215 και όχι περίπου 7.000 όπως πιστευόταν παλιότερα. Στο συμπέρασμα αυτό κατέληξε κάνοντας χρήση των πιο σύγχρονων μεθόδων ψηφιακής χαρτογράφησης.

Το αρχιπέλαγος της Ιαπωνίας εκτείνεται σε ένα μήκος, που ξεπερνά τα 3.000 χιλιόμετρα, από την Οχοτσκική Θάλασσα μέχρι την Θάλασσα των Φιλιππίνων κατά μήκος της ανατολικής ακτής της Ευρασίας. Αποτελείται από νησιά, που ανήκουν στο τόξο της Σαχαλίνης, από νησιά, που ανήκουν στο τόξο της Βορειοανατολικής Ιαπωνίας, τις νήσους Ριουκιού και τις νήσους Νάνποου. 

Τα μεγαλύτερα νησιά της Ιαπωνίας είναι από βορρά προς νότο το Χοκκάιντο, το Χονσού, το Σικόκου, το Κιούσου και η Οκινάουα. Το Χονσού είναι το μεγαλύτερο νησί και θεωρείται ως η Ιαπωνική ενδοχώρα. 

Η Ιαπωνία είναι η μεγαλύτερη νησιωτική χώρα της Ανατολικής Ασίας και η 4η μεγαλύτερη νησιωτική χώρα στο κόσμο με έκταση 377.975,24 τ.χλμ. Η αποκλειστική οικονομική ζώνη της Ιαπωνίας έχει έκταση 4.470.000 τ.χλμ. 

## Δείτε επίσης
*Γεωγραφία της Ιαπωνίας

## Παραπομπές


Κατηγορία:Γεωγραφία της Ιαπωνίας
Ιαπωνιας
Λούιτγκαρντ

Η **Λούιτγκαρντ** (πέθανε στις 4 Ιουνίου 800), πέμπτη και τελευταία σύζυγος του Καρλομάγνου ήταν κόρη ενός Αλαμαννού κόμη. Παντρεύτηκε τον Καρλομάγνο (794) και πέθανε σε άγνωστες συνθήκες (4 Ιουνίου 800), δεν είχαν αποκτήσει παιδιά. Σύμφωνα με χρονικά του 15ου αιώνα από το Πανεπιστήμιο της Οξφόρδης η Λούιτγκαρντ είχε μια αδελφή που συνάντησε τον Εγβέρτο μετέπειτα βασιλιά του Ουέσσεξ την εποχή που τον έστειλαν εξορία στην Δυτική Φραγκία ο Μπέορτρικ του Ουέσσεξ και ο Όφα της Μερκίας.

## Παραπομπές
 		


## Πηγές

*Karl der Große. Herrscher des Abendlands, Ullstein 2003

Κατηγορία:Σύζυγοι των βασιλέων των Φράγκων
Κατηγορία:Βασίλισσες της Λομβαρδίας
Κατηγορία:Βασίλισσες της Ιταλίας
Γερτρούδη του Χάκεμπορν

*(Να μη συγχέεται με την χριστιανή μύστρια και θεολόγο [[Γερτρούδη η Μεγάλη|Μεγάλη Γερτρούδη]])*

Η **Γερτρούδη του Χάκεμπορν** (**Gertrud von Hackeborn**, 1232–1292) ήταν ηγουμένη του μοναστηριού του Χέλφτα στο Άισλεμπεν στη σημερινή Γερμανία. Υπό την προστασία της και την επιρροή της θήτευσαν στο μονατήρι της δύο πολύ σημαντικές προσωπικότητες της Ρωμαιοκαθολικής εκκλησίας, η αδελφή της Μεχθίλδη του Χάκεμπορν και η θεολόγος Γερτρούδη η Μεγάλη ενώ παρείχε άσυλο στην θεολόγο Μεχθίλδη του Μαγδεμβούργου.

## Η ζωή της
Η Γερτρούδη γεννήθηκε το 1232 στο Χάλμπερσταντ και άνηκε στον Θουρίγγιο Οίκο των Χάκεμπορν. Ήταν η μεγαλύτερη αδερφή της αγίας Μεχτίλδης του Χάκεμπορν.

Σε νεαρή ηλικία μπήκε στο μοναστήρι Βενδικτίνων στο Ρόντερντοφ και σε ηλικία δεκαεννέα ετών (1251) εκλέχθηκε ηγουμένη. Δύο χρόνια αργότερα(1253) ίδρυσε το μοναστήρι του Χεντερλέμπεν με τη βοήθεια των δύο αδερφών της Αλβέρτου και Λουδοβίκου αλλά επειδή στην περιοχή του μοναστηριού υπήρχε έλλειψη νερού αναγκάστηκε το 1258 να το μεταφέρει στην περιοχή Χέλφτα το κάστρο της οποίας της είχε δωθεί ως δώρο. Την περιγράφουν σαν μία πολύ μορφωμένη γυναίκα με ευγένεια, σοφία και ήπιο και γλυκό χαρακτήρα.

Κατά τη διάρκεια της θητείας της το μοναστήρι της Χέλφτα απέκτησε μεγάλη φήμη σε όλη την Αγία Ρωμαϊκή Αυτοκρατορία ως σημαντικό κέντρο ασκητισμού και μυστικισμού. Η Γερτρούδη, επηρεασμένη από την αυστηρότητα των Βενδικτίνων και τον μυστικισμό των Δομινικανών και των Μπεγκίνων, απαιτούσε από τις μοναχές, πέρα από τη μελέτη της Βίβλου και των εκκλησιαστικών κειμένων, να μορφώνονται σε μία ευρεία γκάμα επιστημών όπως τα μαθηματικά, η γεωμετρία, η αστρονομία, η λογική, η γραμματική, η ρητορική και η μουσική. Φρόντιζε η ίδια να συγκεντρώνει σημαντικά βιβλία στη βιβλιοθήκη του μοναστηριού ή έβαζε τις μοναχές να τα αντιγράφουν.

Η μεγάλη φήμη όμως του μοναστηριού είχε και αρνητικά αποτελέσματα και, παρά το γεγενός πως η Γερτρούδη προέρχονταν από μία πολύ ισχυρή οικογένεια, δεν κατάφερε να εμποδίσει την λεηλασία του μοναστηριού και μάλιστα δύο φορές.

Υπό την ηγεσία της και την επιρροή της θήτευσαν δύο πολύ σημαντικές προσωπικότητες της Ρωμαιοκαθολικής εκκλησίας, η αδελφή της Μεχθίλδη του Χάκεμπορν και η θεολόγος Γερτρούδη η Μεγάλη. Το 1270 παρείχε άσυλο στην ασθενούσα τότε Μπεγκίνα θεολόγο Μεχθίλδη του Μαγδεμβούργου που εκείνη την εποχή δέχονταν πολλές επιθέσεις από ισχυρά πρόσωπα της εκκλησίας λόγω της κριτικής που ασκούσε με το έργο της στο ανώτερο ιερατείο.

## Παραπομπές


Κατηγορία:Γερμανίδες
Κατηγορία:Γερμανοί μοναχοί
Χατιτζέ Σουλτάνα (κόρη του Αχμέτ Γ΄)

Η **Χατιτζέ Σουλτάν** (Οθ. Τούρκικα:خدیجه سلطان) (Τούρκικα: *Hatice Sultan*, 4 Οκτωβρίου 1710 - 1738) ήταν κόρη του σουλτάνου Αχμέτ Γ΄ της Οθωμανικής Αυτοκρατορίας.

## Βιογραφία
Γεννήθηκε στις 4 Οκτωβρίου 1710 στο Παλάτι Τοπ Καπί, και ήταν κόρη του σουλτάνου Αχμέτ Γ΄ και της δεύτερης συζύγου του Ρουκιγιέ Καντινεφέντι.

Το 1724, ο πατέρας της την αρραβωνιάστηκε με τον Χαφίζ Αχμέτ Πασά, έναν εξέχοντα επαρχιακό κυβερνήτη, έναν διακεκριμένο βεζίρη και έναν στενό φίλο του Μεγάλου Βεζίρη Νέβσεχιρλι Νταμάτ Ιμπραήμ Πασά.

Στις 20 Φεβρουαρίου 1724 μεταφέρθηκαν τα γαμήλια δώρα που παρουσίασε ο Χαφίζ Αχμέτ Πασά από το παλάτι του μεγάλου βεζίρη στο Αυτοκρατορικό Παλάτι και το συμβόλαιο γάμου συνήφθη την ίδια μέρα. Προφανώς ο Χαφίζ δεν είχε φτάσει ακόμη από τη Σάϊντα, οπότε ο γάμος του με τον Χατιτζέ επισημοποιήθηκε παρουσία του πληρεξούσιου του. Στις 6 Μαρτίου 1724, η προίκα της Χατιτζέ μεταφέρθηκε από το παλάτι Τοπ Καπί στο Παλάτι Κιμπλίλι.

Το 1728 και το 1729, η Χατιτζέ ανέθεσε την κατασκευή δύο σιντριβανιών στο Ουσκουντάρ.

Πέθανε στο Παλάτι Κιμπλίλι το 1738 και θαμμένη στο Γενί Τζαμί στη Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
*

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Αντώνιος Φλώρος

Ο **Αντώνιος Φλώρος** (1903-1988) ήταν Έλληνας ανώτατος δικαστικός, αρεοπαγίτης και αντιδικτατορικός αγωνιστής.
Υπηρέτησε ως πρόεδρος της Ένωσης Δικαστών και Εισαγγελέων.

Γεννήθηκε στο Νεοχώρι Ναυπακτίας της Αιτωλοακαρνανίας. Σπούδασε στη Νομική Σχολή Αθηνών και ακολούθησε σταδιοδρομία στο δικαστικό κλάδο (έχοντας εισέλθει το 1932), φθάνοντας στο βαθμό του αρεοπαγίτη το 1959. Ο αδελφός του, Αλέξανδρος Φλώρος, επίσης υπήρξε διακεκριμένος δικαστικός.

Το 1962 υπέστη πειθαρχική δίωξη από τον τότε υπουργό Δικαιοσύνης, επειδή πρωτοστάτησε στην ανεξαρτησία της Δικαιοσύνης.
Ήταν επιθεωρητής και με την ιδιότητα αυτή είχε υπό την εποπτεία του την δικαστική υπόθεση της πολιτικής δολοφονίας του Λαμπράκη.

Ο Φλώρος απολύθηκε από τη χούντα το 1968. Επανήλθε στο δικαστικό σώμα το 1974, έχοντας αναπτύξει αντιχουντική δράση κατά τα προηγούμενα χρόνια.

Απεβίωσε σε ηλικία 85 ετών στην Αθήνα στις 7 Ιουνίου 1988 και κηδεύτηκε από τον ιερό ναό των Αγίων Θεοδώρων του Πρώτου Νεκροταφείου Αθηνών. Κατέλιπε τη σύζυγό του, Νίτσα, παιδιά και εγγόνια.

## Παραπομπές


Κατηγορία:Έλληνες δικαστικοί
Γερβέργη (σύζυγος Καρλομάνου Α΄)

Η **Γερβέργα** (έζησε τον 8ο αιώνα) ήταν σύζυγος του Βασιλιά των Φράγκων Καρλομάνος Α΄, κουνιάδος της ήταν ο πρώτος Αυτοκράτορας της Αγίας Ρωμαϊκής Αυτοκρατορίας Καρλομάνος Α΄. Μετά τον πρόωρο θάνατο του συζύγου της δραπέτευσε στην αυλή του βασιλιά των Λομβαρδών Δεσιδέριου, συμμετείχε στους τελευταίους Φραγκο-Λομβαρδικούς πολέμους που έφεραν το Βασίλειο των Λομβαρδών στο τέλος του (774). Δεν είναι γνωστό τίποτα σχετικά με την καταγωγή της Γερβέργκας, η φήμη ότι ήταν κόρη του Δεσιδέριου βασίζεται στο γεγονός ότι μια άλλη κόρη του Δεσιδέριου η Ντεσιζεράτα παντρεύτηκε την ίδια εποχή τον κουνιάδο της Καρλομάγνο. Ο Πάπας Στέφανος Γ΄ ανησυχώντας με τον γάμο του Καρλομάγνου με την Ντεσιζεράτα έστειλε επιστολή στα αδέλφια με την οποία τους έγραψε «*ο πατέρας σας [[Πιπίνος ο Βραχύς]] επιθυμούσε να παντρευτείτε ωραίες γυναίκες από τη [[Φραγκία]]*».

Η Γερβέργα γέννησε στον Καρλομάν δύο γιους, ο μεγαλύτερος από αυτούς ονομάστηκε Πιπίνος προς τιμήν του πεθερού της .

## Χηρεία
Με τον πρόωρο θάνατο του συζύγου της πιθανότατα από ρινίτιδα διεκδίκησε την αντιβασιλεία στο όνομα του μεγαλύτερου ενήλικου γιου της. Ο κουνιάδος της κατέλαβε με στρατό τις περιοχές του Καρλομάν και η Γερβέργα δραπέτευσε στην Λομβαρδία, ο βιογράφος του Καρλομάγνου Έινχαρντ γράφει «*δραπέτευσε για άγνωστο λόγο*». Η Γερβέργα, οι γιοι της και ολόκληρη η συνοδεία της βρήκαν καταφύγιο στην πρωτεύουσα του βασιλιά των Λομβαρδών Δεσιδέριου Παβία. Ο Δεσιδέριος ήταν μεγάλος εχθρός με τον Καρλομάνος Α΄ τα τελευταία χρόνια την ζωής του και σύμμαχος με τον αδελγό του Καρλομάγνο που ήταν ταυτόχρονα γαμπρός του, το διαζύγιο όμως με την Ντεσιζεράτα τον οδήγησε να αλλάξει την υποστήριξη του και να συμμαχήσει με τον Καρλομάν. Ζήτησε από τον Πάπα Αδριανό Α' να στέψει τους γιους της βασιλείς των Φράγκων και να τους αναγνωρίσει διαδόχους του πατέρα τους. Ο Καρλομάγνος επιτέθηκε στην Ιταλία όταν είδε ότι η συμμαχία του Δεσιδέριου με την Γερβέργα και τους γιους της απειλούσαν την θέση του, πολιόρκησε και κατέκτησε την πρωτεύουσα Παβία. Η Γερβέργα δραπέτευσε στη Βερόνα μία από τις ισχυρότερες Λομβαρδικές πόλεις, η Παβία έπεσε τον Ιούνιο του 774 αλλά η Βερόνα είχε είδε αλωθεί, η Γερβέργα και η συνοδεία της παραδόθηκαν στους άνδρες του Καρλομάγνου.

Η τύχη της είναι άγνωστη, στον Δεσιδέριο και την οικογένεια του ξυρίστηκαν τα κεφάλια και μεταφέρθηκαν σε μοναστήρια, το ίδιο έγινε πιθανότατα και με την οικογένεια της Γερβέργας. Άλλοι συγγραφείς γράφουν ότι ο Καρλομάγνος ζήτησε να μην κακομεταχειριστούν κανέναν από τους ανεψιούς του και τους είχε πάντα στο μυαλό του.

## Παραπομπές


## Πηγές
* Chris Wickham, Early Medieval Italy Central Power and Local Society 400 –1000. London: The MacMillan Press Ltd., 1981
* Davis, Raymond (Editor), The Lives of the Eighth Century Popes
* McKitterick, Rosamond, The Frankish Kingdoms Under the Carolingians
* McKitterick, Rosamond, The New Cambridge Medieval History
* Murray, Archibald Callander, and Goffart, Walter A., After Rome's Fall: Narrators and Sources of Early Medieval History.

Γερβεργα
Πιάτσα Ματζόρε

Η **Πιάτσα Ματζόρε** (ιταλικά: *Piazza Maggiore*, μτφ. «Μεγάλη Πλατεία») είναι κεντρική πλατεία στην πόλη Μπολόνια της Ιταλίας. Η σημερινή της εμφάνιση αντιπροσωπεύει σε γενικές γραμμές τη διαμόρφωσή της από τον 15ο αιώνα. Η πλατεία ωστόσο προϋπήρχε από τον Μεσαίωνα, και συγκεκριμένα από τον 12ο αιώνα. Η βορειοδυτική γωνία της είναι ενωμένη με την «Πλατεία του Ποσειδώνα» (*Piazza del Nettuno*) με την περίφημη Κρήνη του Ποσειδώνα και τη Βιβλιοθήκη Σαλαμπόρσα, ενώ η βορειοανατολική γωνία της ενώνεται με τη μικρή «Πλατεία του Βασιλέως Έντσο» (*Piazza Re Enzo*), που εκτείνεται κατά μήκος του Παλάτσο Ρε Έντσο και του Παλάτσο ντελ Ποντεστά.

Από το 1994 κάθε χρόνο στις 2 Αυγούστου ο Δήμος της Μπολόνια και η «Ένωση οικογενειών των θυμάτων της σφαγής στον σιδηροδρομικό σταθμό της Μπολόνια» διοργανώνουν τον *Διεθνή Διαγωνισμό Σύνθεσης «2 Αυγούστου»* (*Concorso Internazionale di Composizione ‘2 Agosto’*) με συναυλία στην Πιάτσα Ματζόρε.

## Κτήρια
thumb|right|400px|Η Πιάτσα Ματζόρε τη νύχτα. Από τα αριστερά προς τα δεξιά: Παλάτσο ντέι Μπάνκι, Βασιλική του Αγίου Πετρωνιου, Παλάτσο ντέι Νοτάι, Παλάτσο ντ' Ακκούρσιο.
Η πλατεία περιβάλλεται από μείζονα διοικητικά και θρησκευτικά κτήρια της πόλεως, μεταξύ των οποίων και τα εξής:

* Παλάτσο ντ' Ακκούρσιο (δυτικά), πρώην δημαρχείο και σήμερα μουσείο
* Παλάτσο ντέι Νοτάι (νοτιοδυτικά), το πρώην μέγαρο της Ενώσεως των Συμβολαιογράφων
* Βασιλική του Αγίου Πετρωνιου (νοτιοανατολικά), ο ναός του πολιούχου αγίου της Μπολόνια
* Παλάτσο ντέι Μπάνκι (ανατολικά), το πρώην τραπεζικό κέντρο της πόλεως
* Παλάτσο ντελ Ποντεστά (βόρεια), πρώην κτήριο της αστυνομίας και των δικαστηρίων

## Παραπομπές


## Εξωτερικοί σύνδεσμοι
* 

Ματζορε
Πιατσα Ματζο
Κέιντεν Κάρτερ

Η Allyssa "Lacey" Lane (γεννήθηκε στις 20 Μαΐου 1988) είναι μία Φιλιππινέζα-Αμερικανή επαγγελματίας παλαιστής που έχει υπογράψει στο WWE με το ψευδώνυμο Kayden Carter, με την επωνυμία NXT.

## Καριέρα
Η Lane εγγράφηκε στην Ομάδα 3D Academy στο 2016, και αγωνίζονταν τακτικά σε έδρες της Φλόριντα. Η πρώτος δημόσιος αγώνας της ήταν μια νικηφόρα προσπάθεια εναντίον της Trish Adora για την προώθηση του Go Wrestle στο Daytona Beach τον Αύγουστο του 2016. Η Lane είχε μια δοκιμή στο WWE Performance Center τον Φεβρουάριο του 2017, μετά την οποία της προσφέρθηκε συμβόλαιο ανάπτυξης. Ωστόσο, μια φυσική εξέταση αποκάλυψε αρθρίτιδα στο γόνατό της και η σύμβαση ακυρώθηκε. Η Lane πέρασε τέσσερις μήνες αποκαθιστώντας το γόνατό της και τον Νοέμβριο του 2017 προσχώρησε στο The Crash Lucha Libre στην Τιχουάνα της Μπάχα Καλιφόρνια του Μεξικού, κερδίζοντας τελικά το Πρωτάθλημα Γυναικών από την Keyra στις 20 Ιανουαρίου 2018.

NXT (2018 – σήμερα) 

Αφού πέρασε μια δεύτερη φυσική, η Lane υπέγραψε με το WWE τον Ιούλιο του 2018. Η Lane συμμετείχε στο δεύτερο Mae Young Classic, νικώντας τη Vanessa Kraven στον πρώτο γύρο και την Taynara Conti στο δεύτερο γύρο, πριν ηττηθεί από την Meiko Satomura στους προημιτελικούς. Τον Σεπτέμβριο του 2019, το ψευδώνυμο της Lane άλλαξε σε Kayden Carter. 

Στο επεισόδιο του NXT στις 29 Ιανουαρίου 2020, η Κάρτερ είχε την πρώτη της νίκη στην τηλεόραση, νικώντας την Τσέλσι Γκριν. Ήταν ηττημένη στο rematch τους στο επεισόδιο του NXT στις 19 Φεβρουαρίου.
## Παραπομπές


Κατηγορία:Επαγγελματίες παλαιστές του WWE
Χάρης Λυμπερόπουλος

Ο **Χάρης Λυμπερόπουλος** (Αθήνα, 1922 – 1 Ιουνίου 2020) ήταν Έλληνας βραβευμένος δημοσιογράφος, από τους πρωτοπόρους της αθλητικής σύνταξης και αθλητής στίβου ο ίδιος. Εργάστηκε επί σειρά ετών σε πολλά έντυπα του χώρου, εφημερίδες και περιοδικά, αφήνοντας αξιοσημείωτο έργο, καθώς κάλυψε με τις ανταποκρίσεις και τα άρθρα του πολλές διεθνείς και εγχώριες αθλητικές διοργανώσεις.
## Αθλητική σταδιοδρομία
Απόφοιτος του Πανεπιστημίου του Σιράκιους των ΗΠΑ, ο Λυμπερόπουλος ασχολήθηκε εκτενώς με τον αθλητισμό και πέτυχε διακρίσεις τόσο ως πρωταθλητής Ελλάδας αγωνισμάτων στίβου και συγκεκριμένα του πεντάθλου (1948) και του άλματος εις μήκος (1946, 1949) και μέλος της Εθνικής Ομάδας στίβου, όσο και σαν ποδοσφαιριστής (ήταν παίκτης του Πανιωνίου), αλλά και σαν οδηγός αγώνων ταχύτητας.

## Δημοσιογραφική καριέρα
Ως δημοσιογράφος εργάσθηκε στις εφημερίδες «Αθηναϊκή», «Ακρόπολη», «Απογευματινή» κ.α., ενώ θήτευσε σαν επικεφαλής του αθλητικού τμήματος της ΕΡΤ και ακόμη, υπήρξε ένας από τους εμπνευστές της δημιουργίας του ραδιοφωνικού σταθμού «Αθήνα 9,84». Για την προσφορά του τιμήθηκε δύο φορές, από το Ίδρυμα Μπότση (1987, 2019) και από το Μορφωτικό Ίδρυμα της Ένωσης Συντακτών (2018).

## Προσωπική ζωή
Ο Χάρης Λυμπερόπουλος ήταν νυμφευμένος και με τη σύζυγό του Αθηνά το γένος Ρεμέντζη έχει αποκτήσει δύο κόρες, την Κατερίνα και Γκρέτα Λυμπεροπούλου. Η πρώτη ακολουθεί τα χνάρια του στην δημοσιογραφία κι η δεύτερη στον αθλητισμό.
## Πηγές
* in.gr: «Πέθανε ο πρωτεργάτης του αθλητικού ρεπορτάζ Χάρης Λυμπερόπουλος»

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές αθλητικού πένταθλου
Κατηγορία:Αθλητές στίβου Εθνικού ΓΣ
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Τακτικά του Λέοντα ΣΤ΄

Τα **Τακτικά** είναι στρατιωτική πραγματεία γραμμένη από τον ή για χάρη του Λέοντα ΣΤ΄ του Σοφού περί το 895-908. Εκδόθηκαν από τον γιο του, Κωνσταντίνο Ζ΄ Πορφυρογέννητο. 

Βασισμένο σε παλαιότερους συγγραφείς, όπως ο Αιλιανός, ο Ονήσανδρος και το *Στρατηγικόν* του Αυτοκράτορα Μαυρίκιου, είναι ένα από τα μεγαλύτερα έργα στη ρωμαϊκή στρατιωτική τακτική, γραμμένο την παραμονή της ρωμαϊκής «ηλικίας της ανάκτησης».  

Τα *Τακτικά* επεξεργάζονται μία μεγάλη ποικιλία θεμάτων, όπως τον σχηματισμό του πεζικού και του ιππικού, ασκήσεις, πολιορκίες και ναυμαχίες. 

## Τίτλος
Ο αρχικός τίτλος του είναι «τῶν ἐν πολέμοις τακτικῶν σύντομος παράδοσις».  

## Δομή
Είναι γραμμένο σε νομική μορφή και αποτελείται από 20 *διατάξεις*, έναν επίλογο και 12 επιπρόσθετα κεφάλαια, τα οποία επικεντρώνονται σε αρχαίες τακτικές. 

## Κείμενο
Το κείμενο των Τακτικών έχει παραδοθεί σε πολλά χειρόγραφα, από τα οποία το πιο αυθεντικό ανήκει στην εποχή του Λέοντα ΣΤ΄. Ο Αυτοκράτορας αναφέρει ότι ο Χριστιανισμός θα μπορούσε να υιοθετήσει το δόγμα του *[[Ιερός πόλεμος|ιερού πολέμου]]* του Ισλάμ για τις στρατιωτικές του εφαρμογές.

Η έκδοση της αγγλικής μετάφρασης "The Taktika of Leo VI. Text, Translation and Commentary" ([CFHB 49] Dumbarton Oaks, Washington, D.C. 2010), ed. T. Dennis έχει μεταφραστεί από τον Φλωρεντινό χειρόγραφο του 10ου αιώνα.

## Περιεχόμενο

## Πηγές
* J.P. Migne's Patrologia Graeca, τόμος 107

Κατηγορία:Βυζαντινή γραμματεία
Μαρκ Μίλιγκαν

Ο **Μαρκ Μίλιγκαν** (*Mark Milligan*, 4 Αυγούστου 1985) είναι Αυστραλός διεθνής ποδοσφαιριστής ο οποίος αγωνίζεται για τη Σάουθεντ Γιουνάιτεντ. Αν και ξεκίνησε την καριέρα του ως αμυντικός, ο Μιλίγκαν στο μεγαλύτερο τμήμα της καριέρας του αγωνίζεται ως μέσος.

Ο Μίλιγκαν ξεκίνησε την καριέρα του από την Νόρθεν Σπίριτ στο Σίδνεϊ και στη συνέχεια αγωνίστηκε στις Μπλακτάουν Σίτι, Σίντνεϊ ΦΚ και Νιουκάσλ Τζετς πριν μετακινηθεί προς την Ασία και τις Σαγκάη Σένχουα και ΤΖΕΦ Γιουνάιτεντ Ιτσιχάρα Τσίμπα. Το 2012 επέστρεψε στην Αυστραλία για λογαριασμό της Μέλμπουρν Βίκτορι. Το 2015 αποκτήθηκε από την Μπανίας ΣΚ για 1 εκατομμύριο δολάρια, αλλά το 2017 επέστρεψε στη Βικτόρι. Στη συνέχεια αγωνίστηκε για τις Αλ-Αχλί, Χιμπέρνιαν και Σάουθεντ Γιουνάιτεντ.

Ο Μίλιγκαν πραγματοποίησε το ντεμπούτο του με την εθνική Αυστραλίας το 2006 και ήταν το νεαρότερο μέλος της αποστολής της εθνικής Αυστραλίας στο Μουντιάλ 2006. Συμμετείχε επίσης στα Μουντιάλ 2010, 2014 και 2018. Ήταν βασικό μέλος της αποστολής η οποία κατέκτησε το Κύπελλο Ασίας το 2015 και ήταν αρχηγός της ομάδας στο Κύπελλο Ασίας το 2019. Συνολικά πραγματοποίησε 80 συμμετοχές με το εθνόσημο, σκοράροντας 6 γκολ, πρωτού αποσυρθεί.

## Παραπομπές


Κατηγορία:Αυστραλοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπλάκταουν Σίτι
Κατηγορία:Ποδοσφαιριστές Σίντνεϊ ΦΚ
Κατηγορία:Ποδοσφαιριστές Νιούκαστλ Γιουνάιτεντ Τζετς
Κατηγορία:Ποδοσφαιριστές Σαγκάη Σενχουά
Κατηγορία:Ποδοσφαιριστές ΤΖΕΦ Γιουνάιτεντ Ιστιχάρα Τσίμπα
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Ποδοσφαιριστές Μπανίας ΣΚ
Κατηγορία:Ποδοσφαιριστές Χιμπέρνιαν ΦΚ
Κατηγορία:Ποδοσφαιριστές Σάουθεντ Γιουνάιτεντ
Κατηγορία:Ποδοσφαιριστές Εθνικής Αυστραλίας
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Αυστραλοί ποδοσφαιριστές στο εξωτερικό
Κατηγορία:Ποδοσφαιριστές Ασιατικού Κυπέλλου Εθνών 2007
Shotzi Blackheart

Η **Ashley Urbanski** (13 Μαρτίου 1993- ), πιο γνωστή με το ψευδώνυμο **Shotzi Blackheart**, είναι Φιλιππινοαμερικανή επαγγελματίας παλαίστρια που έχει υπογράψει στο WWE SmackDown.

## Καριέρα

### 2014-2016
Η Blackheart ξεκίνησε την καριέρα της στο Όουκλαντ της Καλιφόρνιας στο Hoodslam το 2014 ως "Missy Highasshit", όπου ήταν μαζορέτα για τον Hoodslam Stoner U.

Η Blackheart εμφανιζόταν  επίσης συχνά στην ανεξάρτητη σκηνή της Καλιφόρνιας. Πάλεψε για εταιρείες όπως All Pro Wrestling, Bar Wrestling και Big Time Wrestling. Τον Ιούνιο του 2017, η Blackheart θα αντιμετώπιζε μελλοντικές συναδέλφους παλαίστριες όπως η Κάντις Λαρί και η Ρέιτσελ Έλερινγκ στο APW Cow Palace Royale '17. 

### 2016-2019
Η Blackheart έκανε το ντεμπούτο της για τη SHIMMER στις 11 Νοεμβρίου 2016 στο Σικάγο του Ιλινόις. 

Στο Evolve 137 στις 11 Οκτωβρίου 2019, ο Ουίλιαμ Ρίγκαλ προσέφερε στη Blackheart ένα συμβόλαιο WWE κατά τη διάρκεια μιας αιφνιδιαστικής εμφάνισης.

### NXT (2019 – σήμερα)
Στις 15 Οκτωβρίου 2019, αναφέρθηκε ότι η Blackheart είχε υπογράψει με το WWE και θα έκανε αναφορά στο WWE Performance Center. Η Blackheart έκανε το ντεμπούτο της σε μια ζωντανή εκπομπή NXT house στις 5 Δεκεμβρίου 2019, χάνοντας από την Τσέλσι Γκριν.  Έκανε το τηλεοπτικό της ντεμπούτο στο NXT στις 18 Δεκεμβρίου 2019 εναντίον της Μπιάνκα Μπελέρ. Στο επεισόδιο του NXT στις 15 Ιανουαρίου 2020, η Blackheart μπήκε σε ένα Battle Royal για μια ευκαιρία στο Πρωτάθλημα Γυναικών NXT στο NXT TakeOver: Portland, όπου απέκλεισε τη Σάνια Μπάσλερ. Αυτό οδήγησε σε αγώνα εναντίον της Μπάσλερ  στο επόμενο επεισόδιο, όπου η Blackheart ηττήθηκε. [Στο Royal Rumble, η Blackheart μπήκε στον αγώνα Royal Rumble των γυναικών στο νούμερο 26, πριν απομακρυνθεί από τη Σάνια Μπάσλερ, καταφέρνοντας να διαρκέσει μέχρι το τελικό επτά του αγώνα. Επιπλέον, δέχτηκε επίθεση στα παρασκήνια από την Ντιόνα Πουράτσο μετά τον αγώνα, με αποτέλεσμα έναν αγώνα μεταξύ των δύο στο επεισόδιο της 29ης Ιανουαρίου 2020.

## Παραπομπές


## Πηγές
* THE BIRTH OF ASHLEY URBANSKI
* Shotzi

Κατηγορία:Επαγγελματίες παλαιστές του WWE
Άγιος Ζαφείριος ο Νεομάρτυς

Ο **Ζαφείριος ο Νεομάρτυς** έζησε τον 19ο αιώνα και είναι άγιος της Ορθόδοξης Εκκλησίας.

## Ο βίος του
Ήταν Έλληνας και ο τόπος καταγωγής του είναι αμφίβολος, αλλά σίγουρα καταγόταν από κάποιο χωριό της Χαλκιδικής.

Το 1821 με την επανάσταση της Χαλκιδικής, πολλοί κάτοικοι των χωριών της περιοχής κατέφυγαν με τις οικογένειές τους στο Άγιον Όρος προκειμένου να διαφύγουν της σφαγής από τους Τούρκους. Υπήρξαν περιπτώσεις Χαλκιδικιωτών οι οποίοι αρνήθηκαν να αλλαξοπιστήσουν με αποτέλεσμα να δεχθούν τον στέφανο του μαρτυρίου, ένας από αυτούς ήταν και ο νεαρός Ζαφείριος. Έφηβος στην ηλικία, ήταν ο μόνος από το σύνολο των νεαρών παιδιών που οδηγήθηκαν από το Άγιο Όρος στη Θεσσαλονίκη που παρέμεινε πιστός στον Χριστό.

Υπάρχουν πολλά στοιχεία της ζωής του που παραμένουν άγνωστα, όπως ο ακριβής τόπος καταγωγής του ή η ημερομηνία γεννήσεως ή θανάτου του.

Η εικόνα του Αγίου Ζαφειρίου  :  https://www.vodka.gr/eikones/11_june_zaphirios_newmartyr_1821.jpg

## Αγιοκατάταξη
Η Ορθόδοξη Εκκλησία γιορτάζει τη μνήμη του στις 11 Ιουνίου και στην Σύναξη των Αγιορειτών Πατέρων (η Κυριακή μετά των Αγίων Πάντων). Η ακολουθία του συντέθηκε από τον Αθανάσιο Σιμωνοπετρίτη.

### Απολυτίκιον
Ήχος α΄. Της ερήμου πολίτης.

Εν τη πίστεως πέτρα εδρασθείς γενναιότατα,

πλάνην εμυκτήρισας Αγαρ,

νεομάρτυς Ζαφείριε·

νεότητος το άνθος παριδών,

τό αίμά σου προσήνεγκας Θεώ·

όθεν στέφει εκοσμήθης εν ουρανοίς,

ως αθλητής χριστόψυχος.

Δόξα τώ σε καλέσαντι Θεώ,

δόξα τώ σε δυναμώσαντι,

δόξα τώ δεδωκότι σε ημίν,

μεσίτην ακαταίσχυντον

## Παραπομπές


Ζαφειριος
Πανελλήνιο πρωτάθλημα ξιφασκίας 1936

Το **Πανελλήνιο πρωτάθλημα ξιφασκίας 1936** ήταν διοργάνωση του Πανελληνίου Πρωταθλήματος Ξιφασκίας, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Το Πανελλήνιο πρωτάθλημα ξίφους ασκήσεως (ατομικό) έλαβε χώρα στο Λαϊκό Γυμναστήριο, στην Αθήνα το Σαββατοκύριακο 28 και 29 Μαρτίου. Το Σάββατο πραγματοποιήθηκαν οι προκριματικοί και οι ημιτελικοί και την Κυριακή οι τελικοί. Συμμετείχαν μόνο αθλητές του κέντρου. Πρωταθλητής αναδείχθηκε ο Κωνσταντίνος Μπότασης της Αθηναϊκής Λέσχης.

## Κάτοχοι μεταλλίων
1934 | 1935 | 1936 | 1937 | 1938

## Πίνακας μεταλλίων

Πηγή:

## Παραπομπές


Κατηγορία:Αθλητικά γεγονότα του 1936
Κατηγορία:Πανελλήνιο Πρωτάθλημα Ξιφασκίας
Κατηγορία:Διοργανώσεις ξιφασκίας στην Αθήνα
Δεν Θα Έκλεβες Ποτέ ένα Αυτοκίνητο

Το **Δεν Θα Έκλεβες Ποτέ ένα Αυτοκίνητο** (αγγλικά: *You Wouldn't Steal a Car*) είναι η πρώτη πρόταση δημόσιας ανακοίνωσης, ως μέρος καμπάνιας της δεκαετίας του 2000 κατά της παραβίασης πνευματικών δικαιωμάτων, ονόματι **Η Πειρατεία είναι Έγκλημα**. Δημιουργήθηκε από την FACT (Federation Against Copyright Theft) και την Ένωση Εταιρειών Κινηματογράφου της Αμερικής σε συνεργασία με το Γραφείο Πνευματικής Ιδιοκτησίας της Σιγκαπούρης τον Ιούλιο του 2004, και αναπαράχθηκε από πολλά εμπορικά DVD παγκοσμίως, που πουλόντουσαν έως το 2007, ως κλιπ με δυνατότητα παράλειψης ή χωρίς, πριν την προβολή μιας ταινίας. Αν και παραγωγή της Ένωσης, οι μόνες κινηματογραφικές εταιρείες στις Ηνωμένες Πολιτείες που έκαναν χρήση του είναι οι Paramount, 20th Century Fox, Metro-Goldwyn-Mayer, Touchstone Films, και Miramax. Περιλήφθηκε επίσης σε ελληνικά DVD της Audio Visual Enterprises και της Videosonic.

Στην ανακοίνωση πρωταγωνιστεί ένας άντρας που διαπράττει κλοπές διαφόρων αντικειμένων, οι οποίες συγκρίνονται με την μη εξουσιοδοτημένη αντιγραφή και διανομή περιεχομένου με κατοχυρωμένα δικαιώματα πνευματικής ιδιοκτησίας, όπως ταινίες. Αυτή έχει συγχυστεί με Ολλανδική ανακοίνωση του 2006 για την καταπολέμηση της πειρατείας, με αποτέλεσμα να γίνεται λόγος για κλοπή της μουσικής επένδυσης του εν λόγω σποτ.

## Στην ποπ κουλτούρα
Η διαφήμιση έχει διακωμωδηθεί σε διαδικτυακά μιμίδια, συμπεριλαμβανομένων όσων χρησιμοποιούν την φράση «You wouldn't download a car» (Δεν θα κατέβαζες ένα αυτοκίνητο). Το επεισόδιο της σειράς *Μηχανοργάνωση για Κλάματα* «Moss and the German» την σατιρίζει στην αρχή του επεισοδίου.

Οι Πράσινοι-Ευρωπαϊκή Ελεύθερη Συμμαχία, σε συνεργασία με την Rafilm, κυκλοφόρησε την δική της εκδοχή της ταινίας, ώστε να εναντιωθεί στην βιομηχανία των μίντια και τις κυβερνητικές απόψεις περί υπαρχόντων νόμων πνευματικής ιδιοκτησίας, καθώς και να ενημερώσει το κοινό σχετικά με εναλλακτικές θέσεις για την πνευματική ιδιοκτησία. Στο επεισόδιο του *The Amazing World of Gumball* «The DVD», ο Ντάργουιν μεταβιβάζει τις πληροφορίες στον Γκάμπολ αφού ανακοινώνει την μεταφόρτωση μιας ταινίας με τίτλο *Alligators on a Train*.

Η Juice Media παρήγαγε μια επίμαχη παρωδία του βίντεο για την Ημέρα της Αυστραλίας τον Ιανουάριο του 2017. Σε αυτό, συγκρίνεται η εορτή της εν λόγω Ημέρας, που σημάνει την άφιξη του Πρώτου Στόλου, με μια σειρά από διαβόητες στιγμές στην ιστορία, όπως την «Τελική Λύση» των Ναζί, την ρίψη ατομικής βόμβας στην Χιροσίμα και τις επιθέσεις της 11ης Σεπτεμβρίου 2001.

## Παραπομπές


Κατηγορία:Δημόσια σφαίρα
Ουμί Σουλτάνα

Η **Ουμί Σουλτάν** (Οθ. Τούρκικα:اممی سلطان) (Τούρκικα: *Ümmi Sultan*, ? - 10 Μαΐου 1720) ήταν κόρη του σουλτάνου Μωάμεθ Δ΄ της Οθωμανικής Αυτοκρατορίας.

## Βιογραφία
Ήταν κόρη του σουλτάνου Μωάμεθ Δ΄ και της νόμιμης συζύγου του Εμετουλάχ Ραμπιά Γκιουλνούς Σουλτάν. Δεδομένου ότι οι μεγαλύτερες αδελφές της Χατιτζέ και Φατμά παντρεύτηκαν το 1675, τότε ήταν βρέφος, οπότε ο γάμος της δεν πραγματοποιήθηκε.

Ο πατέρας της καθαιρέθηκε το 1687, και έτσι δεν ήταν σε θέση να οργανώσει ένα γάμο γι' αυτήν. Και έτσι ο θείος της που την αγαπούσε πάρα πολύ, ο Σουλτάνος Αχμέτ Β΄ διοργάνωσε το γάμο της με τον Σιλαχντάρ Τσερκές Οσμάν Πασά.

Ο γάμος πραγματοποιήθηκε στις 13 Ιανουαρίου 1694 στο Παλάτι Εντιρνέ. Μαζί απέκτησαν δύο κόρες, την Χατιτζέ Χανίμσουλταν και τη Φατμά Χανίμσουλταν. Η κόρη της Χατιτζέ πέθανε το 1698, η άλλη κόρη της Φατμά πέθανε το 1701 και οι δύο θάφτηκαν στο Νέο Τζαμί.

Πέθανε στις 10 Μαΐου 1720 από ευλογιά, σε νεαρή ηλικία και είναι θαμμένη στο μαυσωλείο της γιαγιάς της στο Μαυσωλείο Τουρχάν Σουλτάνα στο Γενί Τζαμί της Κωνσταντινούπολης.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
*
*
*

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Ατικέ Σουλτάνα

Η **Ατικέ Σουλτάν** (Οθ. Τούρκικα:عتیقہ سلطان) (Τούρκικα: *Atike Sultan*, 29 Μαρτίου 1712 - 2 Απριλίου 1738) ήταν κόρη του σουλτάνου Αχμέτ Γ΄ της Οθωμανικής Αυτοκρατορίας.

## Βιογραφία
Γεννήθηκε στις 29 Μαρτίου 1712 στο Παλάτι Τοπ Καπί, και ήταν κόρη του σουλτάνου Αχμέτ Γ΄.

Στις 6 Ιανουαρίου 1724, ο πατέρας της την αρραβώνιασε με τον Γκέντς Μεχμέτ Πασά, γιο του μεγάλου βεζίρη Νέβσεχιρλι Νταμάτ Ιμπραήμ Πασά. Στις 20 Φεβρουαρίου 1724, τα γαμήλια δώρα που παρουσίασε ο Μεχμέτ Πασάς μεταφέρθηκαν από το παλάτι του μεγάλου βεζίρη στο Αυτοκρατορικό Παλάτι και το συμφωνητικό γάμου συνήφθη την ίδια μέρα.

Το 1728-29, ο πατέρας της Ατικέ ανέθεσε την κατασκευή ενός σιντριβανιού στο Ουσκουντάρ με το όνομά της.

Πέθανε στις 2 Απριλίου 1738 στο Παλάτι Τσαγάλογλου και θαμμένη στο Μαυσωλείο της Τουρχάν Σουλτάν στο Γενί Τζαμί της Κωνσταντινούπολης.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
*
*

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Στάδιο Ρολάν Γκαρός

Το **στάδιο Ρολάν Γκαρός** (Γαλλικά: *Stade Roland Garros*) είναι ένα συγκρότημα γηπέδων τένις στο Παρίσι που φιλοξενεί το Γαλλικό Όπεν, γνωστό ως Τουρνουά ντε Ρολάν Γκαρός, ένα τουρνουά Grand Slam που διεξάγεται κάθε χρόνο γύρω στα τέλη Μαΐου και στις αρχές Ιουνίου, με διάρκεια δύο εβδομάδων. Το στάδιο βρίσκεται στα δυτικά του Παρισιού, στην άκρη του δάσους της Βουλώνης, στο 16ο διαμέρισμα.

Κατασκευάστηκε το 1928 για να φιλοξενήσει τον τελικό του κυπέλλου Ντέιβις Καπ. 

## Περιγραφή
μικρογραφία|270x270εσ|Το νέο γήπεδο Φιλίπ-Σατριέ 2019|εναλλ.=|αριστερά
αριστερά|μικρογραφία|270x270εσ|Ο χώρος του σταδίου Ρολάν Γκαρός
Στις εγκαταστάσεις του σταδίου, που εκτείνονται σε επιφάνεια 8,5 εκταρίων (85 στρεμμάτων), περιλαμβάνονται:

* 20 γήπεδα. Τα τρία μεγαλύτερα είναι το γήπεδο Φιλίπ-Σατριέ (το κεντρικό γήπεδο) με χωρητικότητα 15.225 θεατών, που κατασκευάστηκε το 1928 και μετά την τελευταία ανακαίνιση του 2019-20 απέκτησε αναδιπλούμενη οροφή, το γήπεδο Σουζάν Λενγκλέν με χωρητικότητα 10.056 θεατών, που κατασκευάστηκε το 1994, και το γήπεδο Σιμόν-Ματιέ με 5.000 θέσεις που κατασκευάστηκε το 2019.
* οι κήποι του Ρολάν Γκαρός
* ένα μεγάλο συγκρότημα εστιατορίων και μπαρ
* ένα κέντρο Τύπου και VIP.
* το Εθνικό Κέντρο Εκπαίδευσης της Γαλλίας (CNE) ·
* και το Tenniseum, ένα μουσείο πολυμέσων της ιστορίας του τένις.

Η επιφάνεια των γηπέδων αποτελείται από στρώσεις ηφαιστειακής πέτρας, ασβεστόλιθου, σκόνης κόκκινου τούβλου και άμμου, δίνοντας την αίσθηση και την εμφάνιση του χώματος. Αυτή η χωμάτινη επιφάνεια έχει την ιδιότητα να επιβραδύνει το μπαλάκι και αυτό συντελεί στο να έχουν μεγάλη διάρκεια οι πόντοι και να κρατούν περισσότερη ώρα οι αγώνες.

## Το όνομα του σταδίου
Το στάδιο φέρει το όνομα του Ρολάν Γκαρός, Γάλλου ήρωα του Α΄ Παγκοσμίου Πολέμου, που ως πιλότος κατέρριψε τέσσερα εχθρικά αεροσκάφη. Ο Ρολάν Γκαρός ήταν πρωτοπόρος αεροπόρος, που ολοκλήρωσε την πρώτη πτήση στη Μεσόγειο Θάλασσα, και μηχανικός που με τροποποιήσεις στο αεροπλάνο του ανέπτυξε τη σταθερότητα του μπροστινού πολυβόλου. Ο Γκαρός σκοτώθηκε μετά την κατάρριψη του αεροπλάνου του σε αεροπορική μάχη τον Οκτώβριο του 1918.

## Εξωτερικοί σύνδεσμοι
* Η επίσημη σελίδα του σταδίου Ρολάν Γκαρός (επιλογή γλώσσας)

## Παραπομπές


Σταδιο
Κατηγορία:Αθλητικές εγκαταστάσεις Θερινών Ολυμπιακών Αγώνων 2024
Τζάφνα

thumb|right|350px|Η Δημόσια Βιβλιοθήκη της Τζάφνα. Η κατασκευή της ξεκίνησε το 1933.
thumb|right|350px|Η είσοδος του οχυρού της Τζάφνα, το οποίο έχτισαν οι Πορτογάλοι, και το οποίο οι Ολλανδοί ξαναέχτισαν το 1680.
Η **Τζάφνα** (σιναλέζικα: යාපනය, ταμίλ: யாழ்ப்பாணம்) είναι πρωτεύουσα της Βόρειας Περιφέρειας της Σρι Λάνκα και πρωτεύουσα της Επαρχίας της Τζάφνα που βρίσκεται στην ομώνυμη χερσόνησο. Με πληθυσμό 88.138 κάτοικοι το 2012, η Τζάφνα είναι η 12η πιο πυκνοκατοικημένη πόλη της Σρι Λάνκα. Η Τζάφνα απέχει περίπου 9,7 χιλιόμετρα από το Κανταροντάι, σημαντικό εμπορικό κέντρο στη χερσόνησο της Τζάφνα από την κλασική αρχαιότητα. Το προάστιο Ναλλούρ της Τζάφνα, ήταν πρωτεύουσα, για τέσσερις αιώνες, του μεσαιωνικού Βασιλείου της Τζάφνα.

Πριν από τον εμφύλιο πόλεμο της Σρι Λάνκα, ήταν η δεύτερη πιο πυκνοκατοικημένη πόλη της Σρι Λάνκα μετά το Κολόμπο. Η εξέγερση των ανταρτών, την δεκαετία του 1980, οδήγησε σε εκτεταμένες ζημιές, απέλαση μέρους του πληθυσμού και στρατιωτική κατοχή. Από το τέλος του εμφυλίου πολέμου το 2009, πρόσφυγες και εσωτερικά εκτοπισμένοι άρχισαν να επιστρέφουν στα σπίτια τους, ενώ άρχισε να πραγματοποιείται ανοικοδόμηση του δημόσιου και ιδιωτικού τομέα.  Το 1619 μετατράπηκε σε μια αποικιακή πόλη κατά τη διάρκεια της Πορτογαλικής κατοχής της χερσονήσου της Τζάφνα και κατόπιν κατακτήθηκε από τους Ολλανδούς, και το 1796 κατελήφθη από τους Βρετανούς. Το 1986, κατά τη διάρκεια του εμφυλίου πολέμου, οι επαναστάτες Τίγρεις για την Απελευθέρωση του Ταμίλ Ιλάμ (LTTE) κατέλαβαν την Τζάφνα. Η Ινδική Δύναμη Διατήρησης της Ειρήνης (IPKF) κατέλαβε για λίγο την πόλη το 1987. Το LTTE κατέλαβε ξανά την πόλη από το 1989 έως το 1995, όταν ο στρατός της Σρι Λάνκα ανέκτησε τον έλεγχο της.

Η πλειοψηφία του πληθυσμού της πόλης είναι Ταμίλ της Σρι Λάνκα με σημαντικό αριθμό Μουσουλμάνων της Σρι Λάνκα, Ινδών Ταμίλ και άλλων εθνοτικών ομάδων που υπήρχαν στην πόλη πριν από τον εμφύλιο πόλεμο. Οι περισσότεροι Ταμίλ της Σρι Λάνκα είναι Ινδουιστές και ακολουθούν οι Χριστιανοί, οι Μουσουλμάνοι και μια μικρή βουδιστική μειονότητα. Η πόλη φιλοξενεί αρκετά εκπαιδευτικά ιδρύματα που ιδρύθηκαν κατά την αποικιακή και μεταποικιακή περίοδο. Έχει επίσης εμπορικά ιδρύματα, μικρές βιομηχανικές μονάδες, τράπεζες, ξενοδοχεία και άλλα κυβερνητικά ιδρύματα. Επιπλέον έχει πολλά ιστορικά μνημεία, όπως η Δημόσια Βιβλιοθήκη της Τζάφνα που κάηκε και ξαναχτίστηκε και το οχυρό της Τζάφνα που ξαναχτίστηκε κατά την ολλανδική αποικιακή περίοδο.

## Παραπομπές


Κατηγορία:Πόλεις της Σρι Λάνκα
Κάρι-Αν Μος

Η **Κάρι-Αν Μος** (*Carrie-Anne Moss* ; 21 Αυγούστου 1967) είναι Καναδή ηθοποιός. Μετά από μικρούς ρόλους στην τηλεόραση, απέκτησε διεθνή αναγνώριση για τον ρόλο της Τρίνιτυ στην σειρά ''The Matrix'' (1999-2003 ; 2021). Έχει πρωταγωνιστήσει στις ταινίες *[[Memento]]* (2000), *[[Red Planet]]* (2000), *[[Chocolat]]* (2000), *[[Fido]]* (2006), *[[Snow Cake]]* (2006), *[[Disturbia]]* (2007), *[[Αδιανόητες πράξεις]]* (2010), *[[Silent Hill: Revelation]]* (2012), *[[Φωτιά Πάνω Από την Πομπηία]]* (2014). Έχει επίσης πρωταγωνιστήσει σε διάφορες τηλεοπτικές σειρές για το Netflix, σε παραγωγή της Marvel, με κυριότερη την σειρά *[[Jessica Jones (TV series)|Τζέσικα Τζόουνς]]* (2015–2019).

## Βιογραφία
Η Κάρι-Αν Μος γεννήθηκε στο Μπέρναμπι της Βρετανικής Κολομβίας και είναι η κόρη της Μπάρμπαρα και του Μέλβιν Μος. Έχει έναν μεγαλύτερο αδερφό, τον Μπρουκ. Η μητέρα της επέλεξε αυτό το όνομα με αφορμή την επιτυχία των The Hollies "Carrie Anne" (1967), που είχε κυκλοφορήσει τον Μάιο του ίδιου έτους. Ως παιδί, η Μος έζησε με την μητέρα της στο Βανκούβερ. Σε ηλικία 11 ετών, έγινε μέλος του παιδικού μουσικού θεάτρου στο Βανκούβερ και αργότερα έκανε περιοδεία στην Ευρώπη με την χορωδία Magee Secondary School.

## Προσωπική ζωή
Η Μος παντρεύτηκε τον Αμερικανό ηθοποιός Στίβεν Ρόϋ το 1999. Έχουν αποκτήσει δυο γιους και μια κόρη. Κατοικούν στο Λος Άντζελες. Έχει ιδρύσει το Annapurna Living, μια εταιρεία που έχει σχεδιαστεί για να ενδυναμώσει τις γυναίκες μέσω του διαλογισμού και της αφοσίωσης.

## Βραβεία και υποψηφιότητες

## Εξωτερικοί σύνδεσμοι

* 
* 

## Παραπομπές


Κατηγορία:Καναδοί ηθοποιοί
Άντι Μακ Ντάουελ

Η **Άντι Μακ Ντάουελ** (*Rosalie Anderson MacDowell*) (21 Απριλίου 1958) είναι Αμερικανίδα ηθοποιός και μοντέλο. Έκανε την πρώτη εμφάνιση στον κινηματογράφο στην ταινία *Γκρέιστοουκ: Ο θρύλος του Ταρζάν, άρχοντα της ζούγκλας* (Greystoke: The Legend of Tarzan, Lord of the Apes, 1984), προτού λάβει αναγνωρισιμότητα για τον ρόλο της στην ταινία *[[Σεξ, ψέματα και βιντεοταινίες]]* (Sex, Lies, and Videotape, 1989), για την οποία κέρδισε το βραβείο Independent Spirit Award Καλύτερης Πρωταγωνίστριας και ήταν υποψήφια για Χρυσή Σφαίρα Καλύτερης Ηθοποιού σε Δραματική Ταινία. Έλαβε επίσης υποψηφιότητες για Χρυσή Σφαίρα για τις ερμηνείες της στις ταινίες *Πράσινη κάρτα* (Green Card, 1990) και *[[Τέσσερις γάμοι και μία κηδεία]]* (1994).

Η Μακ Ντάουελ πρωταγωνίστησε στις ταινίες *[[Η Μέρα της Μαρμότας (ταινία)|Η μέρα της μαρμότας]]* (1993), *Στιγμιότυπα* (Short Cuts, 1993), *Μιχαήλ* (Michael, 1996) και *Ο πολλαπλός εαυτός μου* (Multiplicity, 1996). Συμμετείχε σε κάποιες λιγότερο δημοφιλείς ταινίες, όπως *Το τέλος της βίας* (The End of Violence, 1997), *Η μούσα* (The Muse, 1999) και *Αιτία διαζυγίου* (Town & Country, 2001). Αργότερα πρωταγωνίστησε σε αρκετές ανεξάρτητες ταινίες και έπαιξε δεύτερους ρόλους σε ταινίες όπως οι *Beauty Shop* (2005), *Footloose* (2011) και *Magic Mike XXL* (2015). Έλαβε τα θετικά σχόλια των κριτικών για την συμμετοχή της στην δραματική ταινία *Love After Love* (2017).

Η Μακ Ντάουελ έχει υπάρξει μοντέλο για την Calvin Klein Inc. αλλά και για την L’Oréal από το 1986, γιορτάζοντας τα 30 χρόνια παρουσίας της εταιρείας το 2016.

## Εξωτερικοί σύνδεσμοι

* 
* 

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες μοντέλα
Κατηγορία:Αμερικανίδες ηθοποιοί τηλεόρασης
Άσλεϊ Τζαντ

Η **Άσλεϊ Τζαντ** (αγγλικά: *Ashley Judd*, αληθινό όνομα: *Ashley Tyler Ciminella,* 19 Απριλίου 1968 - ) είναι Αμερικανίδα ηθοποιός και πολιτική ακτιβίστρια. Μεγάλωσε σε μια οικογένεια καλλιτεχνών: είναι κόρη της τραγουδίστριας της κάντρι μουσικής Ναόμι Τζαντ και ετεροθαλής αδερφή της Γουινόνα Τζαντ. Η υποκριτική καριέρα της εκτείνεται σε πάνω από τρεις δεκαετίες και έχει αναμειχθεί σε ανθρωπιστικές προσπάθειες και στον πολιτικό ακτιβισμό.

Η Τζαντ είχε πρωραγωνιστικούς ρόλους σε αρκετές ταινίες που έχουν λάβει θετικά σχόλια καθώς και σε ταινίες που έχουν γίνει επιτυχίες στα box office, όπως: *[[Ruby in Paradise]]* (1993), *[[Ένταση (ταινία)|Ένταση]]* (1995), *[[Norma Jean & Marilyn]]* (1996), *[[Η ετυμηγορία (ταινία 1996)|Η ετυμηγορία]]* (1996), *[[Φιλιά που σκοτώνουν]]* (1997), *[[Διπλός κίνδυνος (ταινία)|Διπλός κίνδυνος]]* (1999), *[[Άγγιγμα καρδιάς]]* (2000), *[[Φρίντα]]* (2002)*, [[Υψηλά εγκλήματα]]* (2002), *[[De-Lovely]]* (2004), *[[Το μικρόβιο του φόβου]]* (2006), *[[Dolphin Tale]]* (2011), *[[Ο Όλυμπος έπεσε]]* (2013), *[[Η τριλογία της απόκλισης: Οι διαφορετικοί]]* (2014), *[[Μπάρι (ταινία)|Μπάρι]]* (2016) και *[[400 μίλια αγάπης]]* (2019). Πρωταγωνίστησε στην τηλεοπτική σειρά *[[Missing (2012 TV series)|Missing]]* (2012), για την οποία ήταν υποψήφια για Primetime Emmy Award Καλύτερης Πρωταγωνίστριας σε Μίνι Σειρά ή Ταινία.

## Φιλμογραφία

## Εξωτερικοί σύνδεσμοι

* 
* 
* 
* Columns at *[[The Guardian]]*
* YouthAid's Ambassador Ashley Judd launches US-funded Newstart Voluntary Counseling and Testing Centre (VCT) for HIV/AIDS in Cape Town
* "Sarah Palin's Ongoing Wolf Slaughter" – Judd's video for Defenders of Wildlife 
* Ashley Judd at Emmys.com 

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής